MARIO-WEB	Amiaue coma cinturon ua còrda prima e ua auta li servie de ligam en peu; es ponchentes espatles li gessien dera camisa; un palitge ròi e linfatic, clavicules terroses, mans ròies, era boca miei dubèrta e desfigurada, damb quauqui dents de mens, era guardada grisa, audaça e baisha, es formes avortades d’ua joena e era guardada d’ua vielha corrompuda: cinquanta ans barrejadi damb quinze; un d’aguesti èssers que son, ath còp, fèbles e orribles e que hèn estrementir ad aqueri que non hèn plorar.